b'\n_START_ARTICLE_\nLivia V\xc3\xa4resmaa\n_START_PARAGRAPH_\nLivia Fredrika V\xc3\xa4resmaa (s. 14. hein\xc3\xa4kuuta 1975 Helsinki) on suomalainen kilpapurjehtija. H\xc3\xa4n toimi Silja Lehtisen yngling-venekunnan keulagastina vuosina 2006-2008. Purjehdusuransa h\xc3\xa4n aloitti match racing -luokassa vuonna 2000._NEWLINE_V\xc3\xa4resmaa saavutti MM-pronssia match racing -luokassa vuonna 2008. H\xc3\xa4nen edustamansa yngling-venekunta edusti Suomea Pekingin olympialaisissa 2008 sijoittuen 11:nneksi._NEWLINE_Livia V\xc3\xa4resmaan venekunnan valmennuksesta vastasi h\xc3\xa4nen puolisonsa Ville V\xc3\xa4resmaa ja lis\xc3\xa4ksi valmennuksessa oli mukana Andy Beadsworth. Valtiotieteiden kandidaatin koulutuksen omaava V\xc3\xa4resmaa harrastaa hiihtoa ja laitesukellusta.'